# Aliança Roja-Verda

L'Aliança Roja-Verda (en danès, Enhedslisten - De Rød-Grønne, lit. ‘La Llista d'Unitat - Els Rojos-Verds’) és un partit polític ecosocialista danès.

## Història

Es va formar l'abril de 1989 com a coalició de tres partits marxistes: el Partit Comunista de Dinamarca (DKP), que va ser la força impulsora, els Socialistes d'Esquerra (VS) i el Partit Socialista dels Treballadors (SAP). El plantejament inicial era agrupar altres forces progressistes, com els Verds o Curs Comú, però no va reeixir. Dos anys després es va transformar en partit polític i es va incorporar el Partit Comunista dels Treballadors (KAP), que es va dissoldre el 1994.
Es va presentar per primera vegada a les eleccions generals de 1990, obtenint l'1,7% dels vots i, per tant, no va superar el llindar. No obstant això, l'aliança es va mantenir i per a les següents eleccions va aconseguir els seus primers 6 diputats, impulsats per les protestes contra el Tractat de Maastricht.
Des de llavors el partit ha mantingut una presència discreta al Folketing, amb una forquilla d'entre 4 i 14 diputats. A partir del 2011 i amb el canvi de direcció després d'una etapa de fortes polèmiques amb l'anterior dirigent musulmana Asmaa Abdol-Hamid, l'Aliança va experimentar fort un creixement, que aprofitaria per donar un suport extern clau al nou govern socialdemòcrata encapçalat per Helle Thorning-Schmidt, aprovant una reforma fiscal i tres dels quatre pressupostos durant la legislatura.
Per a les eleccions de 2015 el partit va augmentar encara més el seu suport fins al màxim històric de 14 diputats, exercint d'oposició contra el nou govern conservador de Lars Løkke Rasmussen. Al 2019 aconseguien el seu primer eurodiputat en les primeres eleccions europees en les quals es presentaven, i pocs dies després en les eleccions legislatives gairebé mantindria posicions amb 13 diputats, tornant a otorgar el seu suport extern al govern socialdemòcrata de Mette Frederiksen.
Més recentment, al 2022 l'Aliança obtindria els seus pitjors resultats en 15 anys, baixant de la desena fins als 9 diputats, per sota del que les enquestes indicaven. A més a més, Frederiksen, formaria un nou govern de coalició sense el seu suport, tornant així a l'oposició.

## Resultats electorals
### Parlament

| Any | Vots | % | Escons | +/– | Govern |
| 1990 | 54,038 | 1.7 (#10) | 0 / 179 | = | Extraparlamentari |
| 1994 | 104,701 | 3.1 (#7) | 6 / 179 | 6 | Oposició |
| 1998 | 91,933 | 2.7 (#8) | 5 / 179 | 1 | Suport extern |
| 2001 | 82,685 | 2.4 (#7) | 4 / 179 | 1 | Oposició |
| 2005 | 114,123 | 3.4 (#7) | 6 / 179 | 2 | Oposició |
| 2007 | 74,982 | 2.2 (#8) | 4 / 179 | 2 | Oposició |
| 2011 | 236,860 | 6.7 (#6) | 12 / 179 | 8 | Suport extern |
| 2015 | 274,463 | 7.8 (#4) | 14 / 179 | 2 | Oposició |
| 2019 | 244,664 | 6.9 (#6) | 13 / 179 | 1 | Suport extern |
| 2022 | 181,452 | 5.1 (#8) | 9 / 179 | 4 | Oposició |

### Parlament Europeu

| Any | Grup | Vots | % | Escons | +/- |
| 2019 | GUE/NGL | 151,903 | 5.5 (#7) | 1 / 14 | Nou |
| 2024 | GUE/NGL | 172,287 | 7.04 (#7) | 1 / 15 | = |

### Eleccions locals

| Any | Escons | Escons |
| Any | # | ± |
| 1993 | 6 / 4.703 | Nou |
| 1997 | 14 / 4.685 | 8 |
| 2001 | 11 / 4.647 | 3 |
| Reforma municipal |||
| 2005 | 24 / 2.522 | 13 |
| 2009 | 14 / 2.468 | 10 |
| 2013 | 119 / 2.444 | 105 |
| 2017 | 102 / 2.432 | 17 |
| 2021 | 114 / 2.436 | 12 |
| Any | Escons | Escons |
| Any | # | ± |
| 1993 | 1 / 374 | Nou |
| 1997 | 2 / 374 | 1 |
| 2001 | 2 / 374 | = |
| Reforma municipal |||
| 2005 | 6 / 205 | 4 |
| 2009 | 2 / 205 | 4 |
| 2013 | 15 / 205 | 13 |
| 2017 | 12 / 205 | 3 |
| 2021 | 14 / 205 | 2 |

## Referències

* ↑ «Parties and Elections in Europe». [Consulta: 26 desembre 2022].
* ↑ «Enhedslisten dannedes i 1989 og bestod af DKP, VS og SAP (Socialistisk Arbejderparti, en dansk afl�gger af den trotzkistiske 4. Internationale), samt af partil�se p� venstrefl�jen. Siden har ogs� Kommunistisk Arbejderparti, KAP (et dansk maoistparti) slut», 06-03-2005. Arxivat de l'original el 2005-03-06. [Consulta: 9 març 2024].
* ↑ «Enhedslistens historie» (en danès), 15-06-2018. [Consulta: 26 desembre 2022].
* 1 2 Elections in Europe: a data handbook. 1. Ed. Baden-Baden, Germany: Nomos, 2010. ISBN 978-3-8329-5609-7.
* ↑ «Feminist, socialist, devout Muslim: woman who has thrown Denmark into turmoil» (en anglès), 16-05-2007. [Consulta: 26 desembre 2022].
* ↑ «Leder: Kære Asmaa» (en danès), 31-08-2007. [Consulta: 26 desembre 2022].
* ↑ Asmaa kan sprænge Enh's partiliste i København Arxivat 4 December 2007$^{[Datemismatch]}$ a Wayback Machine., Politiken, 2 de novembre 2007
* ↑ Ekspert: Asmaa har skræmt marxisterne Arxivat 3 December 2007$^{[Datemismatch]}$ a Wayback Machine., Politiken, 1 novembre 2007
* ↑ «Enhedslisten: mellem frisk pust og sur em | information.dk», 21-10-2011. Arxivat de l'original el 2011-10-21. [Consulta: 9 març 2024].
* ↑ «Enhedslisten ønsker et klasseløst, kommunistisk samfund - politiken.dk», 28-05-2019. Arxivat de l'original el 2019-05-28. [Consulta: 9 març 2024].
* ↑ «Danish election: Opposition bloc wins» (en anglès). BBC News, 17-06-2015.
* ↑ Jørgenssen, Steen A. «Her er hele Lars Løkkes ministerhold» (en danès), 28-06-2015. [Consulta: 9 març 2024].
* ↑ «28 svar, der klæder dig på til valget til Europa-Parlamentet» (en danès), 05-05-2019. [Consulta: 9 març 2024].
* ↑ Jensen, Signe From. «Mette Frederiksen har landet en aftale om ny regering» (en danès), 25-06-2019. [Consulta: 9 març 2024].
* ↑ «Mette Frederiksen dropper et regeringsgrundlag» (en danès), 26-06-2019. [Consulta: 9 març 2024].
* ↑ «Viser stolt sine nye ministre frem: Vores socialdemokratiske kompas skal lede os» (en danès), 27-06-2019. [Consulta: 9 març 2024].
* ↑ «Resultater - Hele landet - Folketingsvalg tirsdag 1. november 2022 - Danmarks Statistik». [Consulta: 9 març 2024].
* ↑ «Exitpoll: Mette Frederiksen mister flertal - Løkke får nøglerolle» (en danès), 01-11-2022. [Consulta: 9 març 2024].
* ↑ «Ellemann bliver forsvarsminister og Løkke bliver udenrigsminister: Se hele listen her» (en danès), 15-12-2022. [Consulta: 9 març 2024].

## Enllaços externs

* Enhedslisten - De Rød-Grønne (danès) (anglès)